יחסי הרפובליקה הדמוקרטית של קונגו – ישראל

יחסי הרפובליקה הדמוקרטית של קונגו – ישראל הם יחסי החוץ בין הרפובליקה הדמוקרטית של קונגו לבין ישראל. לרפובליקה הדמוקרטית של קונגו שגרירות בהרצליה פיתוח ולישראל יש קונסול כבוד בקינשאסה. ישראל מיוצגת על ידי השגרירות הישראלית בקמרון. ישראל קיימה יחסים דיפלומטיים עם קונגו-לאופולדוויל החל מעצמאותה ביוני 1960. אהוד אבריאל שימש כשגריר ישראל הראשון למדינה. באפריל 1963 פנתה ממשלת קונגו לישראל בבקשה שתסייע לה לארגן מחדש את צבאה, ובמסגרת ההסכם השתתפו כמאתיים חיילים בקורס צניחה בקיץ אותה שנה, בהם גם רמטכ"ל הצבא, הגנרל מובוטו. בדצמבר 1963 ערך נשיא קונגו, ז'וזף קסא-וובו, ביקור ממלכתי בישראל. בקיץ 1966 ביקר ראש ממשלת ישראל לוי אשכול ביקור ממלכתי בקונגו. ב-1963 מונה שגריר קונגו בישראל, והשגרירות, שהוקמה ב-1965, ישבה בירושלים. לאחר מלחמת יום הכיפורים ניתקה זאיר את יחסיה עם ישראל בעקבות הבטחת מדינות ערב לסיוע כספי בתמורה לניתוק הקשרים עם ישראל והחלטת האיחוד האפריקאי. בתקופת ניתוק היחסים יוצגה ישראל בזאיר על ידי דנמרק. היחסים בין המדינות חודשו במאי 1982. בין היתר, ב-1983 נחתם הסכם צבאי בין המדינות, במסגרתו חימשה ואימנה ישראל את יחידות העילית של הצבא הקונגולזי. באותה תקופה אמר מובוטו כי: "זאיר מטילה על ישראל את המשימה לארגן מחדש את כל צבאה", והיה ידוע בכך שנהג לענוד את כנפי הצניחה הישראליות. בתקופה זו נערכו מספר ביקורים של הצמרת הישראלית במדינה, בהם של שר הביטחון אריאל שרון. בנוסף, הקהילה היהודית בקונגו (אנ') סיפקה גורם נוסף לצמיחת היחסים בין המדינות. רוב יהודי המדינה עזבו עם סיום השלטון הבלגי, וכיום הקהילה במדינה מונה כ-100 חברים. ברפובליקה הדמוקרטית של קונגו קיימת ישיבה חרדית, ויחסיה הטובים עם היהדות מתבטאים גם בביקורים בארגונים יהודיים בעולם. כיום, עיקר היחסים בין המדינות נסבים סביב סיוע הומניטרי של ישראל לרפובליקה הדמוקרטית של קונגו, וכן סביב ייצוא וייבוא בין המדינות. ב-2003 סגרה ישראל את שגרירותה בקינשאסה עקב מלחמת קונגו השנייה. באוקטובר 2021 הודיע נשיא הרפובליקה הדמוקרטית של קונגו פליקס צ'יסקדי, במהלך ביקורו בישראל כי מדינתו מתכוונת לפתוח נציגות דיפלומטית בירושלים ולמנות שגריר בישראל. כמו כן, הביע תמיכתו בצירופה של ישראל כמשקיפה בארגון האיחוד האפריקאי. בספטמבר 2023 הודיעו ראש ממשלת ישראל בנימין נתניהו ונשיא הרפובליקה הדמוקרטית של קונגו פליקס צ'יסקדי כי ישראל תפתח שגרירות בקינשאסה, וכי קונגו תעביר את שגרירותה בישראל לירושלים. משה יגר, ראשיתו של שירות החוץ 1948–1967, הוצאת כרמל, 2021, עמ' 250–251. מדיה וקבצים בנושא יחסי הרפובליקה הדמוקרטית של קונגו – ישראל בוויקישיתוף ישראל סגל, ליווינגסטון, סטנלי ויצחק שמיר, כותרת ראשית, 8 בדצמבר 1982 נדן פלדמן, הטרגדיה האדירה של המדינה הענייה והעשירה ביותר בעולם, באתר TheMarker‏, 22 באוגוסט 2015 https://www.embassypages.com/israel-consulate-kinshasa-congodemocraticrepublic https://www.gov.il/he/Departments/dynamiccollectors/israeli-consular-services?skip=0&limit=10&shem_mdn=קונגו יצא נשיא קונגו, הצופה, 10 בדצמבר 1963 שמעון רפפורט, בישוף מזאיר סייע להחזיר לישראל גופת טייס ה"הגנה'", מעריב, 13 בנובמבר 1979 יוסף הלפרין, "זאיר החליטה לחדש היחייסים מסיבות בטחוניות", דבר, 18 במאי 1982 נדן פלדמן, הטרגדיה האדירה של המדינה הענייה והעשירה ביותר בעולם, באתר TheMarker‏, 22 באוגוסט 2015 טלי זלינגר, שרון יצא לזאיר למסד הקשר הצבאי, דבר, 17 בינואר 1983 רוני קרצנר, ‏המדינה הגרועה בעולם: הרפובליקה הדמוקרטית של קונגו, באתר ‏מאקו‏, 27 בנובמבר 2011 נתניה; אשת נשיא הרפובליקה הדמוקרטיה של קונגו, ערכה ביקור לימודי בעיר, באתר כאן נעים עזר מציון - אשת נשיא הרפובליקה הדמוקרטית של קונגו התארחה ב"עזר מציון", באתר www.ami.org.il "War or no war, Israeli MDs save eyesight in Congo". Israel21c (באנגלית אמריקאית). נבדק ב-2017-06-02. סיוע הומניטרי של ישראל באתר האנגלי של משרד החוץ הישראלי (באנגלית) הרפובליקה הדמוקרטית של קונגו- מכון הייצוא (ארכיון) Lazar Berman, ToI Staff, DR Congo will move its embassy to Jerusalem, leader tells Netanyahu at UN sidelines, טיימס אוף ישראל (באנגלית) ניצן קידר, קונגו תפתח בקרוב נציגות דיפלומטית בירושלים, באתר ערוץ 7, 28 באוקטובר 2021 ישראל תפתח שגרירות בקונגו, שתעביר את הנציגות לי-ם; מאות הפגינו בעד נתניהו, באתר ynet, 22 בספטמבר 2023